Document ID: 32010R0668

REGULAMENTUL DE PUNERE ÎN APLICARE (UE) NR. 668/2010 AL CONSILIULUI
din 26 iulie 2010
de punere în aplicare a articolului 7 alineatul (2) din Regulamentul (CE) nr. 423/2007 privind măsuri restrictive împotriva Iranului
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 291 alineatul (2),
având în vedere Regulamentul (CE) nr. 423/2007 al Consiliului, din 19 aprilie 2007 (1) în special articolul 15 alineatul (2),
întrucât:
(1)
La 19 aprilie 2007, Consiliul a adoptat Regulamentul (CE) nr. 423/2007. Articolul 15 alineatul (2) din regulamentul respectiv prevede stabilirea, reexaminarea și modificarea de către Consiliu a listei persoanelor, entităților și organismelor menționate la articolul 7 alineatul (2) din respectivul regulament.
(2)
Consiliul a stabilit că anumite persoane, entități și organisme îndeplinesc condițiile prevăzute la articolul 7 alineatul (2) din Regulamentul (CE) nr. 423/2007 și că, în consecință, acestea ar trebui să fie incluse în lista din anexa V la respectivul regulament din motive individuale și specifice prevăzute de acesta.
(3)
Obligația de înghețare a resurselor economice aparținând entităților desemnate ale Islamic Republic of Iran Shipping Lines (IRISL) nu presupune confiscarea sau reținerea vaselor aflate în proprietatea acestor entități, sau a încărcăturilor transportate de acestea în măsura în care aceste încărcături aparțin unor terțe părți, și nici nu presupune reținerea echipajelor angajate de acestea,
ADOPTĂ PREZENTUL REGULAMENT:
Articolul 1
Persoanele, entitățile și organismele menționate în anexa la prezentul regulament sunt incluse în lista din anexa V la Regulamentul (CE) nr. 423/2007.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 iulie 2010.

Labels: 11
19
5
8
3
18